L 280/10 Euroopan unionin virallinen lehti 24.10.2007 KOMISSION ASETUS (EY) N:o 1238/2007, annettu 23 päivänä lokakuuta 2007, Euroopan kemikaaliviraston valituslautakunnan jäsenten pätevyysvaatimuksia koskevista säännöistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kemikaalien rekisteröinnistä, arvioinnista, lupa- menettelyistä ja rajoituksista (REACH), Euroopan kemikaaliviras- ton perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komis- sion —direktiivien 91/155/ETY, 93/67/ETY, 93/105/EY ja 2000/21/EY kumoamisesta 18 päivänä joulukuuta 2006 anne- tun Euroopan parlamentin ja neuvoston asetuksen (EY) N:o 1907/2006 (!) ja erityisesti sen 76 artiklan 1 kohdan h alakoh- dan ja 89 artiklan, sekä katsoo seuraavaa: (1) — Asetuksella (EY) N:o 1907/2006 annetaan Euroopan ke- mikaalivirastolle ('virasto') valtuudet tehdä kemiallisten aineiden rekisteröintiä koskevia yksittäisiä päätöksiä, ja sillä perustetaan myös valituslautakunta, jolta voidaan hakea muutosta tällaisiin viraston tekemiin yksittäisiin päätöksiin. (2) — Asetuksen (EY) N:o 1907/2006 89 artiklassa annetaan komissiolle valtuudet hyväksyä yksityiskohtaiset säännöt, jotka koskevat valituslautakunnan jäsenten pätevyysvaati- muksia. (3) — Valituslautakunnan puheenjohtajana toimivalla henkilöllä olisi oltava tunnustettu asiantuntemus yhteisön oikeuden alalla. (4) — Tässä asetuksessa säädetyt toimenpiteet ovat asetuksen (EY) N:o 1907/2006 133 artiklan nojalla perustetun ko- mitean lausunnon mukaiset, ON ANTANUT TÄMÄN ASETUKSEN: 1 artikla Valituslautakunnan jäsenten pätevyysvaatimukset 1. — Valituslautakunta koostuu teknisesti ja lainopillisesti päte- vistä jäsenistä. Puheenjohtajalla on oltava lainopillinen pätevyys. 2. — Teknisesti pätevillä jäsenillä ja heidän varajäsenillään on oltava korkeakoulututkinto tai vastaava pätevyys ja laaja työko- kemus vaarojen arvioinnista, altistumisen arvioinnista tai riskin- hallinnasta, kun on kyse kemiallisten aineiden ihmisten tervey- delle tai ympäristölle aiheuttamista riskeistä, tai lähialoilta. 3. — Lainopillisesti pätevillä jäsenillä ja heidän varajäsenillään on oltava oikeustieteellinen loppututkinto ja tunnustettu asian- tuntemus yhteisön oikeuden alalla. 2 artikla Voimaantulo Tämä asetus tulee voimaan päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenval- tioissa. Tehty Brysselissä 23 päivänä lokakuuta 2007. (') EUVL L 396, 30.12.2006, s. 1, oikaisu EUVL L 136, 29.5.2007, s. 3. Komission puolesta Ginter VERHEUGEN Varapuheenjohtaja